
Referat fra møte 07/06 i undervisningsutvalget

28. november 2006
Tilstede: Dag Langmyhr, Arne Maus, Kjell Åge Bringsrud, Are Hjørungnes, Yngvar Berg, Tonje Jystad Fredrikson, Håkon Stensland og Petter Hareim
Forfall: Ole Christian Lingjærde, Margunn Aanestad
Fra administrasjonen møtte: Kristin Bråthen
Sak 1. Referatsaker/orienteringssaker

· Godkjenning av referat fra 11. oktober 2006 utsettes.

· Følgende emner er opprettet HUMIT1760MN, HUMIT2710MN, HUMIT2720MN, HUMIT4751MN.

· INF5080 er utvidet fra fem til ti studiepoeng, godkjent på sirkulasjon.

· INF5030 vil ikke gå høst -07.

· ISU overtar ansvaret for INF1050

· IKT-kurs i videregående skole, fagplan er vedtatt.

· Ifi har svart på følgende høringsutkast: - Forslag til ny felles forskrift om opptak til høyere utdanning 
- Forslag til endring i gjeldende forskrift om opptak til universiteter 
og høyskoler

Sak 2. Opptakskrav


Undervisningsutvalget støtter notatet fra det nasjonale fakultetsmøtet i realfag angående realfagspoeng og opptakskrav ved innføring av nye læreplaner. Til informatikkretninger ønsker uu at opptakskravet skal være T2/R1/S2. 

De enkelte programrådene må selv søke strengere opptakskrav.
Sak 3. Søknad om endring av eksamensform i INF3330


Nye eksamensform i INF3330/4330 vedtas:


Kontinuerlig vurdering av oppgaver og prosjekter med godkjent/ikke godkjent. Studentene får sine besvarelser vurdert på gruppeøvingene. For å kunne gå opp til eksamen må man enten ha bestått oppgavenene i 10 uker, eller i 5 uker hvis man har bestått en prosjektoppgave i tillegg.  De ulike gjennomføringsformene i kurset er beskrevet detaljert på http://www.ifi.uio.no/~inf3330/eksamen.shtml. Studenter kan bli trukket ut til en muntlig deleksamen midt i semesteret. Alle må avlegge en skriftlig deleksamen i slutten av semesteret. Både skriftlig og evt. muntlig eksamen må bestås og begge må bestås i samme semester. Til skriftlig og muntlig eksamen kan det eksamineres både i teori og oppgaver gitt i kurset. 
Karakter: Bestått/ikke bestått. 

Emnet skal til vurdering etter kurskritikken da enkelte studenter hat ytret misnøye med undervisningsformen.
Sak 4. Søknad om å legge ned INF2400 og erstatte det med INF3470/4470

Søknaden godkjennes ikke. UU ber gruppen komme med mer informasjon.
Gruppen må snakke med profesjonsstudiet og forskningsgruppen digitalteknikk om følgene endringen får for studentenes studieveier.

Sak 5. Søknad om endring av INF2120

Det er obligatorisk oppmøte på gruppeøvelsen som har gjennomgang av de obligatoriske oppgavene.
Sak 6. Søknad om oppretting av nytt masteremne, ISU-gruppen

Emnet godkjennes som 5000-emne. Studieadministrasjonen finner en passende kode. Emnet INF3120/4120 legges ned.  Som følge av det endres punktet Anbefalte forkunnskaper i INF5180 fra ”Emnet bygger på INF3120 - Utvikling av store programsystemer /IN219” til ”Emnet bygger på INF1050”.
Emnet INF9180 legges ned.

Sak 7. Søknad om opprettelse av nytt emne, Visuell kommunikasjon II

Emnet INFPS2040 godkjennes.
Sak 8. Søknad om å slå sammen emnene INF2320 og INF-MAT2350 til 

INF-MAT2351
Emnet INF.MAT2351 godkjennes. Emnene INF2320 og INF-MAT2350 legges ned.
Sak 9. Søknad om endring av karakterskala i INF5270


Emnet INF5270 har karakterskala bestått/ikke bestått fom. våren 2007.
Sak 10. Bedre gjennomføringsgraden i INF1000, hjelpelærersituasjonen

Fra høsten 2007 gjeninnføres følgende undervisningsform i INF1000: To timer forelesning, fire timer gruppeøvelse pr. uke. (to timer seminarundervisning og  to timer terminalstueundervisning.
Sak 11. Søknad om endring av undervisningsformen i INF1010

Undervisingsformen i INF1010 endres fra våren 2007: Undervisningen er to timer forelesning, to timer gruppeundervisning hver uke. Det vil være et programmeringslaboratorium med gruppelærer.
Sak 12. Evt.
Møteplan fremover: onsdag 20. desember kl 10.15 på buerommet.
Institutt for informatikk, ‑
Dag Langmyhr
Kristin Bråthen

